मुंबई. फिल्म मेकर सूरज बड़जात्या का जल्द छोटे पर्दे टीवी शो पिया अलबेला शुरु होने जा रहा है। शो सोमवार से शुक्रवार रात 8:30 बजे जीटीवी पर टेलिकास्ट होगा। राजश्री प्रोडक्शन के बैनर तले बन रहे इस सीरियल का 6 मार्च को प्रीमियर रखा जाएगा। हाल ही में शो से जुड़ी और जानकारी के लिए dainikbhaskar.com ने लीड रोल प्ले कर रहे मराठी एक्टर अक्षय म्हात्रे और फीमेल लीड शीन दास से बातचीत की। जिसमें उन्होंने हमारे साथ अपने कई एक्सपीरियंस शेयर किए।
राजश्री प्रोडक्शन का सीरियल 'पिया अलबेला' आपको कैसे मिला हैं?
शीन दास शो में सिलेक्ट होने को लेकर बताती हैं, "मैंने इस सीरियल के ओपन ऑडिशन दिए थे। जिसके बाद उन्होंने मुझे फोन किया, दो चार बार ऑडिशन के लिए बुलाया। मुझे दो, तीन बार फोन आने के बाद लगने लगा था कि हां रिस्पॉन्स मिल रहा है इसके बाद मुझे लुक टेस्ट के लिए बुलाया गया। उस दौरान भी कई लोग थे मेरे साथ पांच और लड़कियों ने लुक टेस्ट दिया था। इसके बाद मुझे फिर फाइनली कॉल आया। जब मैंने ऑडिशन दिया था लगभग हजार लोग थे। लाइन में मैंने अपने पीछे वाली लड़की को कहा था कि आप मेरी जगह सेव करके रखो, मैं मंदिर होकर आती हूं। इसके बाद जब मैं मंदिर होकर आई फिर मैंने ऑडिशन दिया था।"
अक्षय म्हात्रे ऑडिशन को लेकर बताते हैं, "मैंने कई सारे मराठी सीरियल और फिल्में की हैं। उसी मे मेरो काम को देखने के बाद मुझे कॉल आया था। ये मेरा पहला हिन्दी प्रोजेक्ट है। मैंने शो का ओपन ऑडिशन दिया था। मैंने राजश्री के लिए एक शॉर्ट फिल्म की है जो कि जल्द रिलीज होगी। मैं पहले ही ऑडिशन में सिलेक्ट हो गया था जबकि पूजा के कैरेक्टर के लिए शीन आखिरी ऑडिशन में फाइनल हुई थीं। लेकिन ऑडिशन के बाद भी मैंने कैरेक्टर के लिए कई सारे टेस्ट दिए। देखा जाए तो ये ऑडिशन एक काफी लंबी प्रोसेस थी।"
आपने अपने सीरियल कैरेक्टर के लिए कैसे तैयारी की है?
अक्षय अपने नरेन कैरेक्टर को लेकर बताते हैं, "मैं रियल लाइफ में अपने कैरेक्टर से काफी अलग हूं लेकिन अचानक कैरेक्टर के सामने आने के बाद अब हमारे बीच कुछ समानताएं हैं। मैं सैंसटिव हूं लेकिन नरेन बहुत ज्यादा हद तक सैंसटिव है। ऐसे में मुझे उस कैरेक्टर को समझने के लिए काफी मेहनत करनी पड़ी। मैंने काफी स्प्रीचुअल किताबें जैसे स्वामी विवेकानंद को पड़ा है। रिसर्च की उसके बाद धीमे धीमे इस कैरेक्टर को मैंने समझा। पहले मैं पैरेंट्स के साथ रहता था अब मैं अकेले रह रहा हूं तो हां खुद में ही रहने की प्रोसेस फॉलो कर रहा हूं।"
शीन अपने पूजा कैरेक्टर को लेकर बताती हैं, "पूजा का जो कैरेक्टर है वो मल्टीटेलैंटेड लकड़ी का है जिसे डांस भी आता है कराटे भी आते हैं। लविंग है स्ट्रांग है सबके लिए मैंने थोड़ी थोड़ी वर्कशॉप ली है। आज भी मुझे वीडियोज भेजे जाते हैं। शूटिंग शुरु हो चुकी है लेकिन क्रिएटिव टीम द्वारा वीडियोज आते हैं ताकि मैं इसे देखूं और अपने कैरेक्टर में लाऊं। हम अभी भी कैरेक्टर लर्निंग की प्रोसेस में हैं। हमें तैयारी के लिए 12-13 घंटे देने होते हैं इसमें से सोने के लिए सिर्फ 4-5 घंटे मिलते हैं। मैं बचपन से डांस करती आई हूं इसलिए डांस में दिक्कत नहीं आई। बल्कि मैंने शो के लिए सबसे ज्यादा डांस का ही ऑडिशन दिया है।"
आप ने अपने एक्टिंग करियर की शुरुआत कब की थी?
अक्षय बताते हैं, "मैंने कई सारे मराठी सीरियल किए हैं और इससे पहले जब में कॉलेज में था तो मैं थिएटर करता था। कई सारे नाटक किए हैं। मैंने डेब्यू मराठी सीरियल 'savar re' से किया था। मैं बॉलीवुड और हॉलीवुड लवर हूं। मैं काफी सारी टीवी, हॉलीवुड और वेब सीरीज देखता हूं। ताकि मैं अपनी एक्टिंग में निखार ला सकूं।"
शीन बताती हैं, "मैं बचपन से ही एक्टिंग कर रही हूं। जब भी मुझे कुछ चाहिए होता था तो मैं एक्टिंग करती थी। मैंने कभी एक्टिंग की कोई पर्टिकुलर क्लास नहीं ली है। मैंने ऑडिशन और सीरियल करते करते एक्टिंग सीखी है। तो ये काफी लंबी प्रोसेस रही है एक्टिंग की, जिसे मैं आज भी सीखती आ रही हूं।"
ऑडिशन के दौरान की यादगार घटना क्या रही?
शीन बताती हैं, "मेरे ऑडिशन का वाकया काकी यादगार रहा। जहां खासकर मेरा डांस ऑडिशन यादगार रहा। बाकी शो का कॉन्सेप्ट काफी अच्छा हैं। इसमें कॉमेडी है, रोमांस हैं, प्रॉब्लम्स हैं और साथ ही स्पिरिचुएलिटी है। जो कि इस शो अन्य से अलग बनाता है।"
अक्षय बताते हैं, "मैंने ऑडिशन के दौरान इतने लुक टेस्ट दिए हैं कि शायद ही राजश्री हाउस का ऐसा कोई कोना हो, जहां मैंने ऑडिशन नहीं दिया हो। राजश्री के लिए मैंने अलग अलग लोकेशन पर लुक टेस्ट दिया। शो के लिए मैंने सुबह सुबह गंगा में डुबकी लगाई और साथ ही काफी ट्रेवलिंग भी की है।"
आगे की स्लाइड में पढ़े कैसा है लीड एक्टर की हीरो...
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva